राजस्थान में नमकनगरी के नाम से पहचाने जाने वाला पचपदरा विधानसभा क्षेत्र यूं तो भाजपा का अभेद गढ़ माना जाता रहा है लेकिन विगत चुनावों में कांग्रेस ने इस विधानसभा क्षेत्र में पूरी ताकत झोंक दी, तो भाजपा की अंतरकलह ने कांग्रेस प्रत्याशी की जीत की राह को आसान बना दिया. इस विधानसभा क्षेत्र से भाजपा के कद्दावर माने जाने वाले नेता व पूर्व मंत्री अमराराम चौधरी लगातार तीन बार जीतकर विधानसभा में जा चुके है, लेकिन विगत चुनाव में यहां से अमराराम चौधरी रनर-अप रहे.